Vega-programmet

Vega-programmet var et sovjetisk romprosjekt med formål å utføre undersøkelser av Venus, men det ble også brukt til å undersøke Halleys komet. Programmet bestod av to ubemannede romsonder, Vega 1 og Vega 2.

Undersøkelsene av Halleys komet var kommet på et sent stadium av planleggingen, som et resultat av at det amerikanske prosjektet ble avbrutt i 1981. Prosjektet ble fremskyndet og tiden for studier av Venus ble redusert. 15. desember 1984 skjedde oppskytningen av Vega 1 og 21. desember samme år ble Vega 2 skutt opp.

 Oppdraget 
Vega 1 ankom Venus 11. juni og Vega 2 den 15. juni 1985. Hensikten med dette prosjektet var å undersøke Venus' atmosfære og overflate. For dette formålet hadde de med ulike utstyr som man slapp ned på planeten. Oppdraget var vellykket og man fikk de data man hadde forventet å få.

Etter denne delen av oppdraget brukte de Venus' gravitasjon for å gi romsondene ny fart for å begi seg mot Halleys komet. Den 6. mars 1986 gjorde Vega 1 sin nærmeste passering av kometen, ca.  km fra kometkjernen, og 9. mars var Vega 2 på sitt nærmeste,  km fra kometkjernen. Hensikten var å finne ut hva kometens kjerne bestod av, dimensjoner, form, temperatur og hva overflaten var utgjort av. Prosjektet ble avsluttet med dette.

 Farkost  Vega 1  Vega 2 Dato for oppskytning  15. desember 1984 21. desember 1984 Oppskutt med Protonrakett  Protonrakett Vekt   kg  kg Viktige datoer 11. juni 1985 - Ankomst til Venus
6. mars 1986 – Passasje av Halleys komet 15. juni 1986 - Ankomst til Venus
9. mars 1986 – Passasje av Halleys komet Oppdragets slutt  1986  1986

Kategori:Romprogrammer
Kategori:Artikler i astronomiprosjektet
Kategori:Romutforskning i 1980-årene